  Туспуктэм: Григорий Фомин Наталия Сильвестрова Удмуртиысь дышетӥсьёсты но востипательёсты нылпиосты кык кылын дышетон амалъёсъя «Два языка – пара!» элькун вожвылъяськонэ пыриськыны ӧтё. Конкурс «Этноязыковой центр «Билингва» ӵектос улсын радъяське. Со сярысь ӵектослэн «ВКонтакте» мерлыко вотэсысь нимлыко огиназ ивортӥзы. Вожвылъяськонэ пыриськон понна «ВКонтакте» мерлыко вотэсысь бамады яке дышетсконнилэн бамаз тодматскон пост гожтоно. Одно ик #Билингва #ФПГ #УдмуртКенеш #МиннацУР #ДомДружбынародовУР хештэгъёс кутоно. Куриськонъёсты 20-тӥ шуркынмонозь куто. Куронъёс но номинациос сярысь пыр-почгес ватсэтысь лыдӟыны луоз. Толсуре вожвылъяськонлы йылпумъянъёс лэсьтозы но вормисьёсты данъялозы. Азьланяз тужгес но усто ужъёсты тиражен поттозы. Тодэ вайытом, «Этноязыковой центр «Билингва» ӵектос Азьмуртлэн лулчеберет кичӧлтонъёсъя фондэзлэн вожвылъяськоназ вормиз. Тегъёс: Дышетон дышетӥсьёс вожвылъяськон Удмуртия  